En 33-årig mand var i dårligt humør, da han natten til søndag ved 01.45-tiden blev anholdt i Tordenskjoldsgade i Frederikshavn. Manden, der var beruset, råbte ukvemsord efter en politibetjent og modsatte sig anholdelsen. Vagtchef ved Nordjyllands Politi Thomas Ottesen fortæller, at manden er sigtet for fornærmelig tiltale, og at han har tilbragt natten i detentionen for at sove rusen ud. - Han vil blive løsladt i løbet af søndag formiddag, siger Thomas Ottesen. Der venter den 33-årige mand et retsligt efterspil efter episoden.

Referat:
Manden er sigtet for at fornærme politiet, da han modsatte sig anholdelse i Frederikshavn.